da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en en da da eo da eo eo ml en de da da eo da da sv da da da da da et da en da fr da en da ro en da da da da da da da da en da da da en da da da da da da da en da da da da da da da da da da da da en da da da da da da da da da da da da en da da nl da da it da da ceb da da da da da da da it da da es es da da da da sv pl en da en nl en da en ru da da da en en en da eo da eo es da da da da da da eo da da eo da da da da da da da ca da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Sufenta®? - Find information på Medicin.dk
Sufenta® er et smertestillende middel.
Sufenta® anvendes som smertestillende middel, fx ved fødsler eller i forbindelse med fuld bedøvelse ved operationer.
Findes som injektionsvæske, der indsprøjtes i en blodåre eller langs rygraden.
Dosering er individuel og afhænger dels af patientens alder, vægt, nyre- og leverfunktion, dels af operationens art og bedøvelsens varighed.
Flere end 10 ud af 100 personer får bivirkningen.
Rysten  (i forbindelse med fødsel), Hovedpine.
Blåfarvning af huden  (i forbindelse med fødsel), Forhøjet blodtryk, Lavt blodtryk.
Forstyrrelser i impulsen mellem hjertets for- og hovedkamre, Hjerterytmeforstyrrelser, Langsom puls.
Reaktioner og ubehag på indstiksstedet.
Besvær med at styre arme og ben, Ufrivillige langsomme bevægelser, Ufrivillige rykkende bevægelser.
Muskelsammentrækninger i luftrørene, Nedsat vejrtrækning, Hoste, Høfeber.
Allergiske hudreaktioner, Hududslæt, Øget svedtendens.
* Når lægemidlet gives i forbindelse med operation eller fødsler, er der ingen forventning om afhængighed.
Anafylaktisk reaktion (alvorlig allergisk tilstand med hurtigt blodtryksfald, åndedrætsbesvær og evt. kramper), hjertestop, koma, vejrtrækningsstop, vand i lungerne og kredsløbskollaps er set, men man kender ikke hyppigheden.
Læs generelt om bivirkninger
Hvis man har hæmmet vejrtrækning, som skyldes anden medicin eller lider af en sygdom, hvor hæmmet vejrtrækning skal undgås bør midlet ikke anvendes.
Ved ophobning af slim i luftvejene samt ved alvorlige blødninger eller shock skal midlet også undgås.
Anvendes med forsigtighed ved den sjældne muskelsygdom myasthenia gravis, ved dårligt fungerende lunger samt ved meget lavt blodtryk, alkoholisme eller dårligt fungerende skjoldbruskkirtel.
Bør undgås ved svær overfølsomhed for andre stærke smertestillende midler, som fx morfin.
Man bør undlade at køre bil og betjene farlige maskiner i 24 timer efter bedøvelsen.
Alkohol kan forstærke midlets åndedrætshæmmende virkning.
Forsigtighed ved dårligt fungerende lever.
Bemærk, der er sket alvorlige fejl i håndteringen af Sufenta®. Læs mere på Medicin.dk - Professionel under Typiske alvorlige fejl.
Brug af anden medicin
Det er vigtigt at informere lægen om alle de lægemidler, du tager.
MAO-hæmmere (midler mod depression, Parkinsons sygdom eller infektioner) øger graden af alvorlige bivirkninger af Sufenta®. Sufenta® bør ikke anvendes, hvis man inden for de sidste 14 dage er blevet behandlet med isocarboxazid (MAO-hæmmer mod depression).
Visse antibiotika (erythromycin og clarithromycin), itraconazol (svampemiddel), midler til behandling af HIV-infektion (lopinavir og ritonavir) øger virkningen af Sufenta®.
Andre midler, der dæmper centralnervesystemet, fx phenobarbital (epilepsimiddel), benzodiazepiner (beroligende middel) eller visse narkosemidler øger risikoen for vejrtrækningsproblemer - også hvis de tages lige efter operationen.
Samtidig brug af visse midler mod depression (fx SSRI-midler og SNRI-midler), visse smertestillende midler (fx tramadol) og visse midler mod migræne (triptaner) giver risiko for serotoninsyndrom (bl.a. feber, stivhed, rysten, muskelkramper og ændret mental tilstand). Serotoninsyndrom kan være alvorligt og kræver hurtig lægehjælp.
Der kan være risiko for langsom hjerterytme, hvis man er i behandling med andre midler, der kan sænke hjerterytmen - fx calciumantagonister eller betablokkere (midler mod hjerte-kredsløbslidelser).
Må kun anvendes under visse forudsætninger.
Der er meget begrænset erfaring med anvendelse til gravide. Der er muligvis en let øget risiko for nedsat vejrtrækning hos barnet ved anvendelse i forbindelse med fødslen. Anvendes kun i særlige tilfælde efter lægelig vurdering.
Læs mere om gravide og medicin
Kan om nødvendigt anvendes.
Læs mere om ammende og medicin
Må ikke tappes. Om du kan tappes, afhænger dog af din sygdom.
Læs mere om bloddonorer og medicin
Anvendelse medfører udelukkelse fra sportsstævner.
Læs mere om doping
Ved dette præparat kan man få pillepas til rejser i Schengen-lande.
Se Medicin på rejsen.
Morfinlignende smertestillende middel til brug i forbindelse med bedøvelse. Har betydeligt kraftigere virkning end morfin og virker stærkt hæmmende på vejrtrækningen.
Injektionsvæske, opløsning. 1 ml indeholder 5 mikrogram eller 50 mikrogram sufentanil (som citrat).
Natriumchlorid : injektionsvæske, opl. 5 mikrogram/ml, injektionsvæske, opl. 50 mikrogram/ml
Sterilt vand : injektionsvæske, opl. 5 mikrogram/ml, injektionsvæske, opl. 50 mikrogram/ml
Pakninger, priser, tilskud og udlevering
injektionsvæske, opl. 5 mikrogram/ml
5 x 2 ml
injektionsvæske, opl. 50 mikrogram/ml
5 x 1 ml
Læs mere om tilskud
Læs mere om udlevering
Information til sundhedsfaglige om
11.01.2022. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Angiv opioider og doser der konverteres fra:
Vælg indholdsstof eller præparat
Indtast dosis:  !  mg
Vælg evt. flere doser. Klik Tilføj efter hver dosis.
Vælg opioid der konverteres til:
Vælg indholdsstof eller præparat
Vælg krydstolerance (dosisreduktion) %:
For baggrundsinformation om grundlaget for beregningen, se Rene agonister
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø